CELEX: 52013PC0101
Language: mt
Date: 2013-02-27
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE, dwar emenda għall-Anness II tal-Ftehim taż-ŻEE

|
			
		
		
		52013PC0101
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE, dwar emenda għall-Anness II tal-Ftehim taż-ŻEE /* COM/2013/0101 final - 2013/0061 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Sabiex jiġi żgurat ir-rekwiżit
taċ-ċertezza legali u l-omoġenità tas-Suq Intern, il-Kumitat
Konġunt taż-ŻEE għandu jintegra l-leġiżlazzjoni
kollha relevanti tal-UE fil-Ftehim taż-ŻEE mill-aktar fis possibbli
wara l-adozzjoni tiegħu.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET
TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Anness II (Regolamenti
tekniċi, standards, ittestjar u ċertifikazzjoni) tal-Ftehim
taż-ŻEE sabiex tinkorpora r-Regolament ta’ Implimentazzjoni
tal-Kummissjoni (UE) Nru 788/2012 tal-31 ta’ Awwissu 2012
dwar programm multiannwali tal-Unjoni kkoordinat u ta’ kontroll
għall-2013, l-2014 u l-2015 biex tiġi żgurata konformità
mal-livelli massimi ta’ residwi ta’ pestiċidi fi u fuq ikel li
joriġina mill-pjanti u mill-annimali u biex jivvaluta l-esponiment
tal-konsumatur għalihom.
Ir-Regolament (KE) Nru 1213/2008 li
jikkonċerna programm Komunitarju kkoordinat ta' kontroll multiannwali
għar-residwi tal-pestiċidi 2009-2011 huwa integrat fil-Ftehim
taż-ŻEE b’ċerti adattamenti għall-Istati tal-EFTA li
jagħmlu parti miż-ŻEE. 
Dawn l-adattamenti għandhom jiġu
trasferiti għar-Regolament (UE) Nru 788/2012.
L-adattamenti jikkonċernaw in-numru ta’
pestiċidi li għandhom jiġu mmonitorjati mill-Islanda u
l-għadd ta' kampjuni ta’ kull prodott li għandhom jittieħdu u
jiġu analizzati mill-Islanda u min-Norveġja. Huma jagħtu kas, b
'mod partikolari, il-kapaċità limitata tal-laboratorji biex tkun tista’
ssir analiżi tar-residwi tal-pestiċidi fl-Islanda.
3.           L-ELEMENTI LEGALI
TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim taż-ŻEE jipprevedi li huwa
l-Kunsill li jistabbilixxi l-pożizzjoni li għandha tiġi adottata
f’isem l-Unjoni dwar tali Deċiżjonijiet, fuq il-bażi ta’
proposta mill-Kummissjoni. 
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE għal
adozzjoni mill-Kunsill bħala l-pożizzjoni tal-Unjoni. Il-Kummissjoni
tittama li tkun fil-qagħda li tippreżentah fil-Kumitat Konġunt
taż-ŻEE mill-aktar fis possibbli.
2013/0061 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f'isem l-Unjoni Ewropea, fil-Kumitat Konġunt
taż-ŻEE, dwar emenda għall-Anness II tal-Ftehim
taż-ŻEE
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 43(2) u
168(4)(b), flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[1],
u b'mod partikolari l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Ftehim dwar
iż-Żona Ekonomika Ewropea[2]
(“il-Ftehim taż-ŻEE”) daħal fis-seħħ
fl-1 ta’ Jannar 1994.
(2)       Skont l-Artikolu 98
tal-Ftehim taż-ŻEE, il-Kumitat Konġunt taż-ŻEE jista’
jiddeċiedi li, fost l-oħrajn, jemenda l-Anness II tiegħu.
(3)       L-Anness II tal-Ftehim
taż-ŻEE fih dispożizzjonijiet u arranġamenti
speċifiċi dwar regolamenti tekniċi, standards, ittestjar u
ċertifikazzjoni.
(4)       Ir-Regolament ta’
Implimentazzjoni tal-Kummissjoni (UE) Nru 788/2012
tal-31 ta’ Awwissu 2012 dwar programm multiannwali tal-Unjoni
kkoordinat u ta’ kontroll għall-2013, l-2014 u l-2015 biex tiġi
żgurata konformità mal-livelli massimi ta’ residwi ta’ pestiċidi fi u
fuq ikel li joriġina mill-pjanti u mill-annimali u biex jivvaluta
l-esponiment tal-konsumatur għalihom[3]
għandu jiġi integrat fil-Ftehim taż-ŻEE.
(4)       Ir-Regolament tal-Kummissjoni
(KE) Nru 1213/2008 tal-5 ta’ Diċembru 2008 li
jikkonċerna programm Komunitarju kkoordinat ta' kontroll multiannwali
għall-2009, 2010 u 2011 sabiex tiġi żgurata l-konformità
mal-livelli massimi ta' residwi ta' pestiċidi ġo u fuq prodotti li
joriġinaw mill-pjanti u mill-annimali u biex tevalwa l-esponiment
tal-konsumatur għalihom ġie integrat fil-Ftehim taż-ŻEE b'ċerti
adattamenti għall-Istati tal-EFTA li jagħmlu parti miż-ŻEE.
(5)       Dawk l-adattamenti
għandhom jiġu trasferiti għar-Regolament (UE) Nru 788/2012.
Dawn jikkonċernaw in-numru ta’ pestiċidi li għandhom jiġu
mmonitorjati mill-Islanda u l-għadd ta' kampjuni ta’ kull prodott li
għandhom jittieħdu u jiġu analizzati mill-Islanda u
min-Norveġja.
(6)       Għalhekk,
l-Anness II tal-Ftehim taż-ŻEE għandu jiġi emendat kif
meħtieġ.
(7)       Il-pożizzjoni tal-Unjoni
fil-Kumitat Konġunt taż-ŻEE għandha tkun ibbażata fuq
l-abbozz ta’ Deċiżjoni li jinsab mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata, f’isem l-Unjoni Ewropea, fil-Kumitat Konġunt taż-ŻEE
dwar l-emenda proposta tal-Anness II tal-Ftehim taż-ŻEE
għandha tkun ibbażata fuq l-abbozz ta’ Deċiżjoni
tal-Kumitat Konġunt taż-ŻEE mehmuż ma’ din
id-Deċiżjoni.
Artikolu 2
Din id-Deċiżjoni għandha
tidħol fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
Anness
Abbozz
DEĊIŻJONI
TAL-KUMITAT KONĠUNT TAŻ-ŻEE 
Nru 
ta’ 
li
temenda l-Anness II (Regolamenti tekniċi, standards, ittestjar u
ċertifikazzjoni) ta’ Ftehim taż-ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea (“il-Ftehim taż-ŻEE”), u b’mod
partikolari l-Artikolu 98 tiegħu,
Billi:
(1)                   
Ir-Regolament ta’ Implimentazzjoni tal-Kummissjoni
(UE) Nru 788/2012 tal-31 ta’ Awwissu 2012 dwar programm
multiannwali tal-Unjoni kkoordinat u ta’ kontroll għall-2013, l-2014 u
l-2015 biex tiġi żgurata konformità mal-livelli massimi ta’ residwi
ta’ pestiċidi fi u fuq ikel li joriġina mill-pjanti u mill-annimali u
biex jivvaluta l-esponiment tal-konsumatur għalihom[4] għandu jiġi integrat
fil-Ftehim taż-ŻEE.
(2)                   
Ir-Regolament ta’ Implimentazzjoni tal-Kummissjoni
(UE) Nru 788/2012 li jirrevoka r-Regolament tal-Kummissjoni (KE)
Nru 1274/2011[5]
li huwa integrat fil-Ftehim taż-ŻEE u li konsegwentement għandu
jiġi rrevokat skont il-Ftehim taż-ŻEE.
(3)                   
Din id-Deċiżjoni tikkonċerna
l-leġiżlazzjoni li tolqot l-oġġetti tal-ikel.
Il-leġiżlazzjoni li tirrigwarda l-oġġetti tal-ikel ma
tapplikax għal-Liechtenstein sakemm l-applikazzjoni tal-Ftehim bejn
il-Komunità Ewropea u l-Konfederazzjoni Svizzera dwar il-kummerċ fi
prodotti agrikoli tkun estiża għal-Liechtenstein, kif speċifikat
fl-introduzzjoni għall-Kapitolu XII tal-Anness II tal-Ftehim
taż-ŻEE. Għaldaqstant, din id-Deċiżjoni
m'għandhiex tapplika għal-Liechtenstein.
(4)                   
L-Anness II tal-Ftehim taż-ŻEE
għandu għalhekk jiġi emendat skont dan,
ADOTTA DIN ID-DEĊIŻJONI:
Artikolu 1
Il-Kapitolu XII tal-Anness II
għall-Ftehim taż-ŻEE għandu jiġi emendat kif ġej:
1.           It-test tal-punt 68 (Regolament
tal-Kunsill (KE) Nru 1274/2011) jitħassar.
2.           Dan li ġej jiddaħħal
wara l-punt 71 (ir-Regolament tal-Kummissjoni (UE) Nru 378/2012):
‘72.   32012 R 0788: Ir-Regolament ta’
Implimentazzjoni tal-Kummissjoni (UE) Nru 788/2012
tal-31 ta’ Awwissu 2012 dwar programm multiannwali tal-Unjoni
kkoordinat u ta’ kontroll għall-2013, l-2014 u l-2015 biex tiġi
żgurata konformità mal-livelli massimi ta’ residwi ta’ pestiċidi fi u
fuq ikel li joriġina mill-pjanti u mill-annimali u biex jivvaluta
l-esponiment tal-konsumatur għalihom (ĠU L 235, 1.9.2012,
p. 8).
Id-dispożizzjonijiet tar-Regolament
għandhom, għall-finijiet ta’ dan il-Ftehim, jinqraw bl-adattamenti li
ġejjin:
(a)     Dan li ġej jiżdied fl-Artikolu 1:

“L-IIslanda tista’, għas-snin 2013, 2014,
2015, tkompli tieħu kampjuni u tagħmel analiżi għall-istess
61 pestiċida mmonitorjati fil-prodotti tal-ikel fis-suq tagħha
fl-2012." 
(b)     Dan li ġej jiżdied
fil-punt 5 tal-Anness II:
          “
 IS || 12 (*) 15 (**) 
 Nru || 12 (*) 15 (**) 
          ”’
Artikolu 2
It-testi tar-Regolament (UE) Nru 788/2012
bil-lingwa Islandiża u b’dik Norveġiża, li għandhom
jiġu ppubblikati fis-Suppliment taż-ŻEE ta’ ma’ Il-Ġurnal
Uffiċjali tal-Unjoni Ewropea, ikunu awtentiċi.
Artikolu 3
Din id-Deċiżjoni għandha
tidħol fis-seħħ fi , sakemm in-notifiki kollha taħt
l-Artikolu 103(1) tal-Ftehim taż-ŻEE jkunu saru*.
Artikolu 4
Din id-Deċiżjoni għandha
tiġi ppubblikata fis-Sezzjoni taż-ŻEE u fis-Suppliment
taż-ŻEE ta’ Il-Ġurnal Uffiċjali tal-Unjoni Ewropea
Magħmul fi Brussell,.
                                                                        Għall-Kumitat
Konġunt taż-ŻEE
                                                                        Il-President
                                                                        
                                                                        
                                                                        Is-Segretarji
                                                                        tal-Kumitat
Konġunt taż-ŻEE
                                                                        
[1]               ĠU L 305, 30.11.1994,
p. 6.
[2]               ĠU L 1, 3.1.1994, p. 3. 
[3]               ĠU L 235, 1.9.2012, p. 8.
[4]               ĠU L 235, 1.9.2012, p. 8.
[5]               ĠU L 325, 8.12.2011, p. 24.
*               [Mhuma indikati l-ebda
rekwiżiti kostituzzjonali.] [Rekwiżiti kostituzzjonali indikati.]